title: DELEGOVANÁ SMERNICA KOMISIE (EÚ) / ktorou sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku na používanie ortuti v halogenidových výbojkách

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS“). Zmena sa týka výnimky pre špecifikované použitia, pri ktorých je ortuť prítomná v halogenidových výbojkách.

               Smernicou RoHS sa obmedzuje používanie určitých nebezpečných látok v elektrických a elektronických zariadeniach, ako sa stanovuje v článku 4. V súčasnosti je obmedzené používanie desiatich látok, ktoré sú uvedené v prílohe II k smernici: olovo, ortuť, kadmium, šesťmocný chróm, polybrómované bifenyly (PBB), polybrómované difenylétery (PBDE), bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP). V prílohách III a IV sa uvádzajú materiály a komponenty EEZ na špecifické používanie, na ktoré sa obmedzenia týkajúce sa látok stanovené v článku 4 ods. 1 nevzťahujú.

               V článku 5 smernice sa stanovuje, že prílohy III a IV sa prispôsobujú vedeckému a technickému pokroku, pričom súčasťou tohto prispôsobenia môže byť udeľovanie, predlžovanie alebo odnímanie výnimiek. Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006 (ďalej len „nariadenie REACH“)
                  2
                a pokiaľ je splnená ktorákoľvek z týchto podmienok: i) odstránenie alebo nahradenie látky zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné; ii) nie je zabezpečená spoľahlivosť náhrad; iii) celkové negatívne vplyvy na životné prostredie, zdravie a bezpečnosť spotrebiteľov spôsobené nahradením látky pravdepodobne prevážia nad celkovými prínosmi, ktoré z daného nahradenia vyplývajú pre životné prostredie, zdravie a bezpečnosť spotrebiteľov.

               Rozhodnutia o výnimkách a trvaní ich platnosti okrem toho musia zohľadňovať dostupnosť náhrad a sociálno-ekonomický vplyv nahradenia. V rozhodnutiach o trvaní platnosti výnimiek sa musí prihliadať na ich prípadný vplyv na inovácie. Ak je to vhodné, celkový vplyv výnimky sa musí posudzovať na báze životného cyklu.

               V článku 5 ods. 1 písm. a) sa takisto stanovuje, že na zaradenie materiálov a komponentov EEZ na špecifické používanie do zoznamov v prílohách III a IV musí Komisia prijať jednotlivé delegované akty. V článku 5 ods. 3 a prílohe V sa opisuje postup predkladania žiadostí týkajúcich sa výnimiek.

               2.KONZULTÁCIE PRED PRIJATÍM AKTU

               Komisia dostala
                  3
                od hospodárskych subjektov žiadosti o udelenie alebo predĺženie platnosti výnimiek podľa článku 5 ods. 3 a prílohy V k smernici RoHS.

               Súčasná výnimka 4 e) v prílohe III umožňuje používanie ortuti v halogenidových výbojkách.

               Komisii bola 15. januára 2015 doručená jedna žiadosť o predĺženie platnosti tejto výnimky. Žiadatelia v podstate tvrdili, že alternatívy v podobe svetelných emisných diód (LED), ktoré sú kompatibilné so svietidlami s halogenidovými výbojkami a poskytujú podobný výkon, nie sú v súčasnosti na trhu dostupné a že výnimka bude potrebná mnoho rokov, keďže životnosť profesionálnych svietidiel s halogenidovými výbojkami je 15 – 25 rokov
                  4
               . Dňa 20. januára 2020 ten istý žiadateľ predložil aktualizovanú žiadosť o predĺženie platnosti, ktorá sa vo veľkej miere zakladala na rovnakých tvrdeniach. V súlade s požiadavkami smernice RoHS (článok 5 ods. 5 druhý pododsek) zostáva výnimka v platnosti, až kým Komisia nevydá rozhodnutie týkajúce sa žiadosti o predĺženie jej platnosti.

               S cieľom zhodnotiť žiadosti o predĺženie platnosti tejto výnimky začala Komisia v júni 2015 štúdiu
                  5
               , ktorá bola dokončená v roku 2016 a v rámci ktorej sa malo vykonať požadované technické a vedecké posúdenie, pričom jej súčasťou boli osemtýždňové online konzultácie so zainteresovanými stranami
                  6
               . V nadväznosti na túto štúdiu, v ktorej sa posudzovali rozsiahle technické a vedecké údaje a prijaté príspevky, ako sa uvádza v správe o štúdii, Komisia uskutočnila dve doplňujúce štúdie/aktualizácie vrátane zapojenia zainteresovaných strán. Štúdia uverejnená v roku 2019
                  7
                bola zameraná na sociálno-ekonomické posúdenie a dostupnosť náhrad, zatiaľ čo aktualizácia obsahujúca najnovšie údaje a modelovanie sa vykonala v roku 2020
                  8
               . Boli uverejnené záverečné správy o štúdii a o aktualizáciách sociálno-ekonomického posúdenia
                  9
                a oznámené zainteresovaným stranám.

               Počas stretnutí expertov 1. septembra 2016, 29. októbra 2018 a 21. októbra 2019 Komisia konzultovala s expertnou skupinou členských štátov pre delegované akty podľa smernice RoHS, aby získala ich názory na navrhovaný postup v súlade so závermi hodnotení. Vykonala všetky potrebné procesné kroky týkajúce sa výnimiek z obmedzenia používania látky podľa článku 5 ods. 3 až 7
                  10
               . Všetky činnosti boli oznámené Rade aj Európskemu parlamentu.

               V podpornej štúdii sa poukázalo na tieto skutočnosti:

               ·napriek mnohým snahám o vývoj bezortuťových alternatív možno dospieť k záveru, že ortuť sa v súčasnosti v halogenidových výbojkách nedá nahradiť inou látkou,

               ·zníženie obsahu ortuti v halogenidových výbojkách by ovplyvnilo funkčnosť a výkon svetelných zdrojov a pravdepodobne aj ich životnosť,

               ·v súčasnosti je nahradenie ortuti v príslušných použitiach technicky neuskutočniteľné, preto sa v štúdii odporúča predĺženie platnosti výnimky na maximálne obdobie ďalších piatich rokov.

               Na záver možno konštatovať, že vo vedeckých a technických posúdeniach vrátane konzultácií so zainteresovanými stranami bolo podrobne uvedené, že kritériá na udelenie výnimky sú v súvislosti s výnimkou 4 e) naďalej splnené, keďže spoľahlivé náhrady zatiaľ nie sú k dispozícii. Výsledky hodnotenia takisto ukázali, že v súlade s článkom 5 smernice 2011/65/EÚ by sa touto konkrétnou výnimkou neoslabila ochrana životného prostredia a zdravia stanovená v nariadení REACH.

               V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, ktoré slúžilo na získanie spätnej väzby verejnosti. Počas konzultácií o návrhu aktu boli doručené štyri príspevky. Vznesené otázky sa posúdili a zmena sa nepovažovala za potrebnú.

               3.PRÁVNE PRVKY DELEGOVANÉHO AKTU

               Delegovanou smernicou sa predlžuje platnosť výnimky 4 e) uvedenej v prílohe III k smernici 2011/65/EÚ v súvislosti s používaním ortuti na špecifikované použitia.

               Komisia vo svojom posúdení na základe podporných štúdií a konzultácií dospela k záveru, že žiadosť o výnimku spĺňa minimálne jedno z kritérií stanovených v článku 5 ods. 1 písm. a) smernice RoHS, ktoré odôvodňuje predĺženie platnosti výnimky: ortuť nemožno spoľahlivo nahradiť v kategóriách svetelných zdrojov, na ktoré sa vzťahuje táto výnimka.

               Stručne povedané, podmienky na udelenie výnimky sú splnené a platnosť výnimky 4 e) sa má predĺžiť. Dátum uplynutia platnosti tejto výnimky je stanovený v súlade s článkom 5 ods. 2 prvým pododsekom. Ako vyplýva z hodnotenia, stav vývoja náhrad odôvodňuje predĺženie platnosti tejto výnimky na maximálne obdobie platnosti päť rokov. Udelené obdobie platnosti výnimky by nemalo mať nepriaznivý vplyv na inovácie.

               Právnym nástrojom je delegovaná smernica, čo je v súlade so splnomocňujúcim právnym aktom, teda smernicou 2011/65/EÚ, najmä s delegovaním právomoci stanoveným v jej článku 5 ods. 1 a článku 20.

               Cieľom delegovanej smernice je prispieť k ochrane ľudského zdravia a životného prostredia a zosúladiť ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS a postupom na prispôsobenie príloh III a IV vedeckému a technickému pokroku umožní špecifické používanie látok, ktorých používanie je inak zakázané.

               Delegovaná smernica nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 13. 12. 2021

               ktorou sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku na používanie ortuti v halogenidových výbojkách

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  11
               , a najmä na jej článok 5 ods. 1 písm. a),

               keďže:

               (1)Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali nebezpečné látky vymenované v prílohe II k uvedenej smernici. Toto obmedzenie sa nevzťahuje na určité vyňaté použitia vymenované v prílohe III k uvedenej smernici.

               (2)Kategórie elektrických a elektronických zariadení, na ktoré sa smernica 2011/65/EÚ vzťahuje, sú vymenované v prílohe I k uvedenej smernici.

               (3)Ortuť je obmedzovanou látkou uvedenou v prílohe II k smernici 2011/65/EÚ.

               (4)Rozhodnutím 2010/571/EÚ
                  12
                Komisia okrem iného udelila výnimku na používanie ortuti v halogenidových výbojkách (ďalej len „výnimka“), ktorá sa teraz uvádza ako výnimka 4 e) v prílohe III k smernici 2011/65/EÚ. Platnosť výnimky mala uplynúť 21. júla 2016 v súlade s článkom 5 ods. 2 druhým pododsekom písm. a) uvedenej smernice.

               (5)Ortuť sa používa v halogenidových výbojkách na zlepšenie farby, účinnosti, životnosti a zabezpečenie stabilnej prevádzky týchto špecifických svetelných zdrojov.

               (6)Komisii bola 15. januára 2015, teda v rámci lehoty stanovenej v článku 5 ods. 5 smernice 2011/65/EÚ, doručená žiadosť o predĺženie platnosti výnimky (ďalej len „žiadosť o predĺženie platnosti“). Aktualizovaná žiadosť o predĺženie platnosti bola predložená 20. januára 2020. V súlade s článkom 5 ods. 5 uvedenej smernice výnimka platí až do prijatia rozhodnutia týkajúceho sa žiadosti o predĺženie jej platnosti.

               (7)V hodnotení žiadosti o predĺženie platnosti, v ktorom sa zohľadnili dostupnosť náhrad a sociálno-ekonomický vplyv nahradenia, sa dospelo k záveru, že nahradenie alebo odstránenie ortuti v príslušných použitiach je v súčasnosti technicky neuskutočniteľné. Súčasťou hodnotenia boli v súlade s článkom 5 ods. 7 smernice 2011/65/EÚ konzultácie so zainteresovanými stranami. Pripomienky doručené počas týchto konzultácií boli sprístupnené verejnosti na osobitnom webovom sídle.

               (8)Toto predĺženie platnosti výnimky je v súlade s nariadením Európskeho parlamentu a Rady (ES) č. 1907/2006
                  13
               , a teda sa ním neoslabuje ochrana životného prostredia a zdravia stanovená v uvedenom nariadení.

               (9)Preto je vhodné udeliť predĺženie platnosti výnimky na maximálne obdobie piatich rokov v súlade s článkom 5 ods. 2 prvým pododsekom smernice 2011/65/EÚ. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie predmetnej výnimky malo nepriaznivý vplyv na inovácie.

               (10)Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty najneskôr do [posledného dňa šiesteho mesiaca odo dňa nadobudnutia účinnosti tejto smernice] prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie uvedených ustanovení.

               Tieto ustanovenia musia uplatňovať od [posledného dňa šiesteho mesiaca odo dňa nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 13. 12. 2021

                     Za Komisiu

                     predsedníčka
                     Ursula VON DER LEYEN

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4__e_/4e_LE_RoHS_E xemption_Req_Final.pdf
                  .

                     (5)

                        Záverečná správa o štúdii
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konzultačné obdobie: od 21. augusta 2015 do 16. októbra 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf
                  .

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , od strany 92.

                     (9)

                  https://ec.europa.eu/environment/waste/rohs_eee/studies_rohs1_en.htm
                  .

                     (10)

                        Zoznam požadovaných administratívnych krokov sa nachádza na
                  webovom sídle Komisie
                  . Aktuálny procedurálny stav jednotlivých návrhov delegovaných aktov možno zistiť v Medziinštitucionálnom registri delegovaných aktov na webovom sídle
                  https://webgate.ec.europa.eu/regdel/#/home
                  .

                     (11)

                        Ú. v. EÚ L 174, 1.7.2011, s. 88.

                     (12)

                        Rozhodnutie Komisie 2010/571/EÚ z 24. septembra 2010, ktorým sa na účely prispôsobenia vedecko-technickému pokroku mení a dopĺňa príloha k smernici Európskeho parlamentu a Rady 2002/95/ES, pokiaľ ide o výnimky pre použitie olova, ortuti, kadmia, šesťmocného chrómu, polybromovaných bifenylov alebo polybromovaných difenyléterov (Ú. v. EÚ L 251, 25.9.2010, s. 28).

                     (13)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               V prílohe III k smernici 2011/65/EÚ sa položka 4 e) nahrádza takto:

                        Vyňatie

                        Rozsah a obdobie platnosti

                        „4 e)

                        Ortuť v halogenidových výbojkách (MH)

                        Platí do [Úrad pre publikácie: 5 rokov po uverejnení delegovanej smernice v Úradnom vestníku]“


title: DELEGOVANÁ SMERNICA KOMISIE (EÚ) / ktorou sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku na používanie ortuti v vo vysokotlakových sodíkových výbojkách so zlepšeným indexom podania farieb na všeobecné účely osvetlenia

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS“). Zmena sa týka výnimky pre špecifikované použitia, pri ktorých je ortuť prítomná vo vysokotlakových sodíkových výbojkách so zlepšeným indexom podania farieb na všeobecné účely osvetlenia.

               Smernicou RoHS sa obmedzuje používanie určitých nebezpečných látok v elektrických a elektronických zariadeniach, ako sa stanovuje v článku 4. V súčasnosti je obmedzené používanie desiatich látok, ktoré sú uvedené v prílohe II k smernici RoHS: olovo, ortuť, kadmium, šesťmocný chróm, polybrómované bifenyly (PBB), polybrómované difenylétery (PBDE), bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP). V prílohách III a IV sa uvádzajú materiály a komponenty EEZ na špecifické používanie, na ktoré sa obmedzenia týkajúce sa látok stanovené v článku 4 ods. 1 nevzťahujú.

               V článku 5 smernice sa stanovuje, že prílohy III a IV sa prispôsobujú vedeckému a technickému pokroku, pričom súčasťou tohto prispôsobenia môže byť udeľovanie, predlžovanie alebo odnímanie výnimiek. Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006 (ďalej len „nariadenie REACH“)
                  2
                a pokiaľ je splnená ktorákoľvek z týchto podmienok: i) odstránenie alebo nahradenie látky zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné; ii) nie je zabezpečená spoľahlivosť náhrad; iii) celkové negatívne vplyvy na životné prostredie, zdravie a bezpečnosť spotrebiteľov spôsobené nahradením látky pravdepodobne prevážia nad celkovými prínosmi, ktoré z daného nahradenia vyplývajú pre životné prostredie, zdravie a bezpečnosť spotrebiteľov.

               Rozhodnutia o výnimkách a trvaní ich platnosti okrem toho musia zohľadňovať dostupnosť náhrad a sociálno-ekonomický vplyv nahradenia. V rozhodnutiach o trvaní platnosti výnimiek sa musí prihliadať na ich prípadný vplyv na inovácie. Ak je to vhodné, celkový vplyv výnimky sa musí posudzovať na báze životného cyklu.

               V článku 5 ods. 1 sa takisto stanovuje, že na zaradenie materiálov a komponentov EEZ na špecifické používanie do zoznamov v prílohách III a IV alebo na ich vypustenie z týchto zoznamov musí Komisia prijať jednotlivé delegované akty. V článku 5 ods. 3 a prílohe V sa opisuje postup predkladania žiadostí týkajúcich sa výnimiek.

               2.KONZULTÁCIE PRED PRIJATÍM AKTU

               Komisia dostáva od hospodárskych subjektov žiadosti
                  3
                o udelenie alebo predĺženie platnosti výnimiek podľa článku 5 ods. 3 a prílohy V k smernici RoHS.

               V súčasných položkách I až III výnimky 4 b) prílohy III sa povoľuje používanie ortuti vo vysokotlakových sodíkových výbojkách so zlepšeným indexom podania farieb Ra > 60 na všeobecné účely osvetlenia s obsahom najviac (na výbojový zdroj):

               4 b) I: P ≤ 155 W: 30 mg;

               4 b) II: 155 W < P ≤ 405 W: 40 mg;

               4 b) III: P > 405 W: 40 mg.

               Komisii bola v januári 2015 doručená jedna žiadosť o predĺženie platnosti výnimky 4 b) položiek I až III. Žiadateľ v podstate tvrdil, že neexistujú žiadne bezortuťové alternatívy poskytujúce rovnaké farebné špecifikácie, ktoré by mohli nahradiť svetelné zdroje, na ktoré sa vzťahuje výnimka 4 b)
                  4
               . V januári 2020 predložil ten istý žiadateľ aktualizovanú žiadosť o predĺženie platnosti v prípade svetelných zdrojov s podaním farieb > 80 (nie nad 60 ako v súčasnej výnimke), menej ako 105 W (nie 155 W ako v súčasnej výnimke) a s obmedzeným obsahom ortuti len 16 mg (namiesto v súčasnosti povolených 30 mg). V súlade s požiadavkami smernice RoHS (článok 5 ods. 5 druhý pododsek) zostáva výnimka v platnosti, až kým Komisia neprijme rozhodnutie týkajúce sa žiadosti o predĺženie jej platnosti.

               S cieľom zhodnotiť žiadosti o predĺženie platnosti tejto výnimky začala Komisia v júni 2015 štúdiu
                  5
               , ktorá bola dokončená v roku 2016 a v rámci ktorej sa malo vykonať požadované technické a vedecké posúdenie, pričom jej súčasťou boli osemtýždňové online konzultácie so zainteresovanými stranami
                  6
               . V nadväznosti na túto štúdiu, v ktorej sa posudzovali rozsiahle technické a vedecké údaje a prijaté príspevky, ako sa uvádza v správe o štúdii, Komisia uskutočnila dve doplňujúce štúdie/aktualizácie vrátane zapojenia zainteresovaných strán. Štúdia uverejnená v roku 2019
                  7
                bola zameraná na sociálno-ekonomické posúdenie a dostupnosť náhrad, zatiaľ čo aktualizácia obsahujúca najnovšie údaje a modelovanie sa vykonala v roku 2020
                  8
               . Boli uverejnené záverečné správy o štúdii a o aktualizáciách sociálno-ekonomického posúdenia
                  9
                a oznámené zainteresovaným stranám.

               Počas stretnutí expertov 1. septembra 2016, 29. októbra 2018 a 21. októbra 2019 Komisia konzultovala s expertnou skupinou členských štátov pre delegované akty podľa smernice RoHS, aby získala ich názory na navrhovaný postup v súlade so závermi hodnotení. Vykonala všetky potrebné procesné kroky týkajúce sa výnimiek z obmedzenia používania látky podľa článku 5 ods. 3 až 7
                  10
               . Všetky činnosti boli oznámené Rade aj Európskemu parlamentu.

               Hodnotiace štúdie podložené aktualizovanými informáciami o vedeckom a technickom pokroku, ktoré žiadateľ poskytol v roku 2020, vedú k týmto záverom:

               ·Ortuť vo vysokotlakových sodíkových výbojkách s indexom podania farieb > 80, menej ako 105 W a s obmedzeným obsahom ortuti 16 mg nemožno nahradiť, čo v skutočnosti znamená, že platnosť výnimky 4 b) by sa mala čiastočne predĺžiť, keďže alternatívy v súčasnosti neposkytujú príslušnú červenú časť spektra, ktorá je pre tento typ svetelných zdrojov nevyhnutná.

               ·Existujú vhodné alternatívy pre vysokotlakové sodíkové výbojky so zlepšeným indexom podania farieb Ra > 60: P ≤ 155 W, čo v skutočnosti znamená, že položka I výnimky 4 b) už čiastočne nie je potrebná, zatiaľ čo položka II výnimky 4 b) sa môže úplne odňať, keďže tieto svetelné zdroje boli nahradené svetelnými zdrojmi LED bez obsahu ortuti.

               ·Položka III výnimky 4 b) by sa mala odňať, keďže výrobcovia už tieto svetelné zdroje neumiestňujú na trh; výnimka sa preto stala zastaranou.

               Vedecké a technické posúdenia vrátane aktualizovaných informácií, ktoré poskytol žiadateľ, podrobne ukázali, že kritériá na udelenie výnimky, pokiaľ ide o výnimku na používanie ortuti vo vysokotlakových sodíkových výbojkách s indexom podania farieb > 80 a s obmedzeným obsahom ortuti 16 mg na výbojku, sú naďalej splnené, keďže náhrady si vyžadujú ďalší vývoj.

               Výsledky hodnotenia takisto ukázali, že v súlade s článkom 5 smernice 2011/65/EÚ by sa predĺžením platnosti tejto konkrétnej výnimky neoslabila ochrana životného prostredia a zdravia stanovená v nariadení REACH.

               V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, ktoré slúžilo na získanie spätnej väzby verejnosti. Počas konzultácií o návrhu aktu boli doručené dva príspevky. Vznesené otázky sa posúdili a zmena návrhu sa nepovažovala za potrebnú.

               3.PRÁVNE PRVKY DELEGOVANÉHO AKTU

               Delegovanou smernicou sa čiastočne predlžuje platnosť položky I výnimky 4 b) uvedenej v prílohe III k smernici 2011/65/EÚ na používanie ortuti vo vysokotlakových sodíkových výbojkách so zlepšeným indexom podania farieb Ra > 80 na všeobecné účely osvetlenia s obsahom najviac (na výbojový zdroj): P ≤ 105 W: 16 mg a nanovo sa formuluje. Vzhľadom na to, že ostatné položky uvedené vo výnimke 4 b) sa majú odňať, položka I výnimky 4 b), ktorej platnosť sa má predĺžiť, sa prečísluje na výnimku 4 b).

               V posúdení Komisie založenom na podporných štúdiách, konzultáciách a aktualizovaných informáciách, ktoré predložil žiadateľ, sa dospelo k záveru, že žiadosť o výnimku spĺňa aspoň jedno z kritérií stanovených v článku 5 ods. 1 písm. a): nahradenie ortuti spoľahlivými náhradami v kategóriách svetelných zdrojov, na ktoré sa vzťahuje táto výnimka, v súčasnosti nie je možné zabezpečiť.

               Vzhľadom na uvedené skutočnosti sa majú odňať položky II a III výnimky 4 b) a položka I výnimky 4 b) sa má čiastočne odňať.

               Ako vyplýva z hodnotenia, stav vývoja náhrad odôvodňuje čiastočné predĺženie platnosti položky I výnimky 4 b) v preformulovanom znení, ktorá sa prečísluje na výnimku 4 b) na maximálne obdobie platnosti päť rokov. Obdobie platnosti výnimky by nemalo mať nepriaznivý vplyv na inovácie.

               V prípade časti položky I výnimky 4 b), ktorá sa má odňať, ako aj v prípade položiek II a III výnimky 4 b) sú v súlade s článkom 5 ods. 6 smernice RoHS vhodné najskoršie dátumy skončenia platnosti (t. j. 12 mesiacov).

               Právnym nástrojom je podľa smernice 2011/65/EÚ delegovaná smernica, ktorá spĺňa najmä požiadavky stanovené v článku 5 ods. 1 písm. a) uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a zosúladiť ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS a postupom na prispôsobenie príloh III a IV vedeckému a technickému pokroku umožní špecifické používanie látok, ktorých používanie je inak zakázané.

               Delegovaná smernica nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 13. 12. 2021

               ktorou sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku na používanie ortuti v vo vysokotlakových sodíkových výbojkách so zlepšeným indexom podania farieb na všeobecné účely osvetlenia

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  11
               , a najmä na jej článok 5 ods. 1 písm. a) a b),

               keďže:

               (1)Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali nebezpečné látky vymenované v prílohe II k uvedenej smernici. Toto obmedzenie sa nevzťahuje na určité vyňaté použitia vymenované v prílohe III k uvedenej smernici.

               (2)Kategórie elektrických a elektronických zariadení, na ktoré sa smernica 2011/65/EÚ vzťahuje, sú vymenované v prílohe I k uvedenej smernici.

               (3)Ortuť je obmedzovanou látkou uvedenou v prílohe II k smernici 2011/65/EÚ.

               (4)Rozhodnutím 2010/571/EÚ
                  12
                Komisia okrem iného udelila výnimku na používanie ortuti vo vysokotlakových sodíkových výbojkách so zlepšeným indexom podania farieb Ra > 60 na všeobecné účely osvetlenia s obsahom (na výbojový zdroj), ktorý nepresahuje určitú hodnotu (ďalej len „výnimka“), ktorá sa teraz uvádza ako výnimka 4 b) položka I, výnimka 4 b) položka II a výnimka 4 b) položka III v prílohe III k smernici 2011/65/EÚ. Platnosť výnimky mala uplynúť 21. júla 2016 v súlade s článkom 5 ods. 2 druhým pododsekom písm. a) uvedenej smernice.

               (5)Ortuť sa používa vo vysokotlakových sodíkových výbojkách z dôvodu svetlej farby a podania farieb.

               (6)Komisii bola v januári 2015 doručená žiadosť o predĺženie platnosti výnimky na používanie v prípade výnimky 4 b) položiek I, II a III (ďalej len „žiadosť o predĺženie platnosti“), teda v rámci lehoty stanovenej v článku 5 ods. 5 smernice 2011/65/EÚ. V januári 2020 ten istý žiadateľ predložil aktualizovanú žiadosť o predĺženie platnosti týkajúcu sa iba položky I výnimky 4 b). V súlade s článkom 5 ods. 5 smernice 2011/65/EÚ výnimka platí až do prijatia rozhodnutia týkajúceho sa žiadosti o predĺženie jej platnosti.

               (7)V hodnotení žiadosti o predĺženie platnosti výnimky, v ktorom sa zohľadnila dostupnosť náhrad a sociálno-ekonomický vplyv nahradenia, sa dospelo k záveru, že nahradenie alebo odstránenie ortuti v príslušných použitiach je vedecky a technicky uskutočniteľné, pokiaľ ide o časť položky I výnimky 4 b), ako aj položky II a III výnimky 4 b) prílohy III k smernici 2011/65/EÚ. V hodnotení sa však dospelo k záveru, že platnosť výnimky by sa mala predĺžiť pre tú časť položky I výnimky 4 b), ktorá sa týka svetelných zdrojov s podaním farieb vyšším ako 80, 105 W alebo menej, a že hoci je používanie ortuti stále potrebné, môže sa ešte jej obsah viac znížiť. Súčasťou hodnotenia boli v súlade s článkom 5 ods. 7 smernice 2011/65/EÚ konzultácie so zainteresovanými stranami. Pripomienky doručené počas týchto konzultácií boli sprístupnené verejnosti na osobitnom webovom sídle.

               (8)Preto je vhodné predĺžiť platnosť časti položky I výnimky 4 b) a prečíslovať ju ako výnimku 4 b) na maximálne obdobie piatich rokov v súlade s článkom 5 ods. 2 prvým pododsekom smernice 2011/65/EÚ. Toto predĺženie platnosti výnimky bude obsahovať revidované znenie, v ktorom sa stanoví ďalší obmedzený rozsah danej výnimky. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie predmetnej výnimky malo nepriaznivý vplyv na inovácie.

               (9)Toto predĺženie platnosti výnimky je v súlade s nariadením Európskeho parlamentu a Rady (ES) č. 1907/2006
                  13
               , a teda sa ním neoslabuje ochrana životného prostredia a zdravia stanovená v uvedenom nariadení.

               (10)Keďže podmienky na predĺženie platnosti výnimky stanovené v článku 5 ods. 1 písm. a) smernice 2011/65/EÚ už nie sú splnené v prípade použití uvedených vo zvyšnej časti položky I výnimky 4 b), ako aj v položkách II a III výnimky 4 b) prílohy III k uvedenej smernici, výnimka na tieto použitia by sa mala odňať. Dátumy uplynutia platnosti týchto výnimiek by sa mali stanoviť v súlade s článkom 5 ods. 6 smernice 2011/65/EÚ.

               (11)Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty najneskôr do [posledného dňa šiesteho mesiaca odo dňa nadobudnutia účinnosti tejto smernice] prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie uvedených ustanovení.

               Tieto ustanovenia musia uplatňovať od [posledného dňa šiesteho mesiaca odo dňa nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 13. 12. 2021

                     Za Komisiu

                     predsedníčka
                     Ursula VON DER LEYEN

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/
                     Exemption_4_b__IIII_/4b_LE_RoHS_Exemption_Req_Final.pdf.

                     (5)

                        Záverečná správa o štúdii:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konzultačné obdobie: od 21. augusta 2015 do 16. októbra 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf
                  .

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , začína na strane 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Zoznam požadovaných administratívnych krokov sa nachádza na
                  webovom sídle Komisie
                  . Aktuálny procedurálny stav jednotlivých návrhov delegovaných aktov možno zistiť v Medziinštitucionálnom registri delegovaných aktov na webovom sídle
                  https://webgate.ec.europa.eu/regdel/#/home
                  .

                     (11)

                        Ú. v. EÚ L 174, 1.7.2011, s. 88.

                     (12)

                        Rozhodnutie Komisie 2010/571/EÚ z 24. septembra 2010, ktorým sa na účely prispôsobenia vedecko-technickému pokroku mení a dopĺňa príloha k smernici Európskeho parlamentu a Rady 2002/95/ES, pokiaľ ide o výnimky pre použitie olova, ortuti, kadmia, šesťmocného chrómu, polybromovaných bifenylov alebo polybromovaných difenyléterov (Ú. v. EÚ L 251, 25.9.2010, s. 28).

                     (13)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               V prílohe III k smernici 2011/65/EÚ sa položky 4 b), 4 b) I, 4 b) II a 4 b) III nahrádzajú takto:

                        Vyňatie

                        Rozsah a obdobie platnosti

                        „4 b)

                        Ortuť vo vysokotlakových sodíkových výbojkách so zlepšeným indexom podania farieb Ra > 80 na všeobecné účely osvetlenia s obsahom najviac (na výbojový zdroj): P ≤ 105 W: na jeden výbojový zdroj sa môže použiť 16 mg

                        Platí do [Úrad pre publikácie: päť rokov po uverejnení delegovanej smernice v úradnom vestníku]

                        4 b) I

                        Ortuť vo vysokotlakových sodíkových výbojkách so zlepšeným indexom podania farieb Ra > 60 na všeobecné účely osvetlenia s obsahom najviac (na výbojový zdroj): P ≤ 155 W: na jeden výbojový zdroj sa môže použiť 30 mg

                        Platí do [Úrad pre publikácie: 12 mesiacov po uverejnení delegovanej smernice v úradnom vestníku]

                        4 b) II

                        Ortuť vo vysokotlakových sodíkových výbojkách so zlepšeným indexom podania farieb Ra > 60 na všeobecné účely osvetlenia s obsahom najviac (na výbojový zdroj): 155 W < P ≤ 405 W: na jeden výbojový zdroj sa môže použiť 40 mg

                        Platí do [Úrad pre publikácie: 12 mesiacov po uverejnení delegovanej smernice v úradnom vestníku]

                        4 b) III

                        Ortuť vo vysokotlakových sodíkových výbojkách so zlepšeným indexom podania farieb Ra > 60 na všeobecné účely osvetlenia s obsahom najviac (na výbojový zdroj): P > 405 W: na jeden výbojový zdroj sa môže použiť 40 mg

                        Platí do [Úrad pre publikácie: 12 mesiacov po uverejnení delegovanej smernice v úradnom vestníku]“


title: DELEGOVANÁ SMERNICA KOMISIE (EÚ) / ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie ortuti v iných nízkotlakových výbojkách

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS“). Zmena sa týka výnimky pre špecifické použitia ortuti v iných nízkotlakových výbojkách.

               Smernicou RoHS sa obmedzuje používanie určitých nebezpečných látok v elektrických a elektronických zariadeniach (ďalej len „EEZ), ako sa stanovuje v jej článku 4. V súčasnosti sa obmedzuje používanie desiatich látok, ktoré sú uvedené v prílohe II k smernici: olovo, ortuť, kadmium, šesťmocný chróm, polybrómované bifenyly (PBB), polybrómované difenylétery (PBDE), bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP). V prílohách III a IV sa nachádza zoznam materiálov a komponentov EEZ na špecifické použitia, ktoré sú vyňaté z obmedzenia látok podľa článku 4 ods. 1.

               V článku 5 smernice sa stanovuje prispôsobenie príloh III a IV vedeckému a technickému pokroku, čo môže zahŕňať udeľovanie, predĺženie platnosti a odnímanie výnimiek. Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006 (REACH)
                  2
               , a pokiaľ je splnená ktorákoľvek z týchto podmienok: i) ich odstránenie alebo nahradenie zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné; ii) nie je zabezpečená spoľahlivosť náhrad; iii) celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad celkovými prínosmi, ktoré z daného nahradenia vyplývajú pre životné prostredie, zdravie a bezpečnosť spotrebiteľov.

               Rozhodnutia o výnimkách a ich trvaní musia okrem toho zohľadňovať dostupnosť náhrad a sociálno-ekonomický vplyv nahradenia, pričom sa v rozhodnutiach o trvaní výnimiek takisto musí prihliadať na to, aký potenciálny vplyv by mohli mať na inovácie. Ak je to vhodné, celkový vplyv výnimky sa musí posudzovať na báze životného cyklu.

               V článku 5 ods. 1 písm. a) sa okrem toho stanovuje, že na účely zaradenia materiálov a komponentov EEZ na špecifické používanie do zoznamov v prílohách III a IV musí Komisia prijať jednotlivé delegované akty. V článku 5 ods. 3 a prílohe V je opísaný postup predkladania žiadostí týkajúcich sa výnimiek Komisii.

               2.KONZULTÁCIE PRED PRIJATÍM AKTU

               Komisia dostala od hospodárskych subjektov žiadosti
                  3
                o udelenie alebo predĺženie platnosti výnimiek podľa článku 5 ods. 3 a prílohy V k smernici RoHS.

               Na základe súčasnej výnimky uvedenej v bode 4 a) prílohy III sa umožňuje používanie ortuti v iných nízkotlakových výbojkách s obsahom najviac (na svetelný zdroj): 15 mg.

               Komisii boli v decembri 2014 a januári 2015 doručené dve žiadosti o predĺženie platnosti výnimky, v ktorých sa v podstate tvrdilo, že nie sú dostupné žiadne diódy vyžarujúce svetlo (LED) alebo iné svetelné technológie, v ktorých sa používa menej ortuti alebo ktoré sa môžu použiť ako náhrada za tieto svetelné zdroje
                  4
               . Jedna zo žiadostí bola obnovená v januári 2020 a boli v nej uvedené doplňujúce informácie. V súlade s požiadavkami uvedenými v článku 5 ods. 5 smernice RoHS zostáva výnimka platná, kým Komisia neprijme rozhodnutie o žiadosti o predĺženie platnosti.

               V záujme vyhodnotenia žiadosti o predĺženie platnosti výnimky Komisia začala v júni 2015 štúdiu
                  5
                na účely vykonania potrebného vedeckého a technického posúdenia, ktorá bola ukončená v roku 2016. Jej súčasťou bola aj online konzultácia so zainteresovanými stranami v trvaní ôsmich týždňov
                  6
               . Okrem uvedenej štúdie, v ktorej sa posudzovali rozsiahle vedecké a technické údaje a prijaté príspevky, ako sa uvádza v správe o štúdii, Komisia v roku 2019
                  7
                vykonala aktualizáciu štúdie z roku 2016, ktorá bola zameraná na sociálno-ekonomické posúdenie a dostupnosť náhrad v prípade tejto a iných výnimiek. Záverečná správa o štúdii bola uverejnená
                  8
                a oznámená zainteresovaným stranám.

               Komisia konzultovala s expertnou skupinou členských štátov pre delegované akty podľa smernice o RoHS na zasadnutiach expertov 1. septembra 2016, 29. októbra 2018 a 21. októbra 2019 s cieľom získať názory členských štátov na plánovaný postup v súlade so závermi hodnotení. Vykonala všetky potrebné procesné kroky týkajúce sa výnimiek z obmedzenia látok podľa ustanovení článku 5 ods. 3 až 7
                  9
               . Všetky činnosti boli oznámené Rade aj Európskemu parlamentu.

               V záverečnej správe sa poukázalo najmä na tieto skutočnosti:

               ·svetelné zdroje, na ktoré sa vzťahuje táto výnimka, nie sú potiahnuté fosforom a produkujú najmä ultrafialové svetlo. Inštalujú sa do zariadení na priemyselné, komerčné a rezidenčné použitie a zahŕňajú použitia, ako je ultrafialová germicídna alebo bakteriálna dezinfekcia/čistenie vzduchu/vody/povrchov,

               ·aby mohli plniť tieto účely, musia vyžarovať svetlo v hlbokom ultrafialovom pásme. Bezortuťové alternatívy zatiaľ neposkytujú potrebný rozsah vlnovej dĺžky. Náhrady s porovnateľným výkonom sú preto v súčasnosti technicky neuskutočniteľné,

               ·takisto sa dospelo k záveru, že prvé alternatívy prichádzajúce na trh nepokryjú celý sortiment výrobkov a na systémovej úrovni je stále potrebný čas na vytvorenie dostatočných alternatív, čo je dôvod, pre ktorý sa odporučilo predĺžiť platnosť výnimky na maximálne obdobie ďalších piatich rokov,

               ·súčasný rozsah výnimky možno zúžiť na nízkotlakové výbojky, ktoré nie sú potiahnuté fosforom a vyžarujú svetlo v ultrafialovom pásme.

               Na záver možno konštatovať, že vo vedeckých a technických posúdeniach vrátane konzultácií so zainteresovanými stranami sa podrobne uvádza, že kritériá na udelenie výnimky sú v súvislosti s výnimkou uvedenou v bode 4 a) aj naďalej splnené, keďže zatiaľ nie sú k dispozícii spoľahlivé náhrady. Z výsledkov hodnotenia takisto vyplýva, že v súlade s článkom 5 smernice 2011/65/EÚ by sa touto konkrétnou výnimkou neoslabila ochrana životného prostredia a zdravia stanovená v nariadení REACH.

               V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, ktoré slúžilo na získanie spätnej väzby verejnosti. Počas konzultácie o návrhu aktu bolo doručených 15 príspevkov. Návrh aktu bol revidovaný a objasnený so zreteľom na niektoré z nastolených bodov.

                3.PRÁVNE PRVKY DELEGOVANÉHO AKTU

               V delegovanej smernici sa predlžuje platnosť výnimky uvedenej v bode 4 a) prílohy III k smernici 2011/65/EÚ v súvislosti s používaním ortuti na špecifické účely.

               Komisia vo svojom posúdení, ktoré vykonala na základe podporných štúdií a konzultácií, dospela k záveru, že žiadosť o výnimku spĺňa aspoň jedno z kritérií stanovených v článku 5 ods. 1 písm. a), a tým je odôvodnené predĺženie platnosti výnimky: v súčasnosti nie je možné zabezpečiť nahradenie ortuti spoľahlivými náhradami, pokiaľ ide o kategórie svetelných zdrojov, na ktoré sa vzťahuje táto výnimka. V posúdení sa takisto dospelo k záveru, že rozsah výnimky by sa mal zúžiť na bližšie špecifikované použitia.

               Stručne povedané, podmienky na predĺženie platnosti výnimky sú splnené a platnosť výnimky uvedenej v bode 4 a) sa má predĺžiť zavedením nového znenia vhodného pre skutočný rozsah výnimky.

               Dátum uplynutia platnosti tejto výnimky je stanovený v súlade s článkom 5 ods. 2 prvým pododsekom. Ako vyplýva z hodnotenia, stav vývoja náhrad odôvodňuje predĺženie platnosti výnimky na obdobie maximálne piatich rokov. Obdobie platnosti udelenej výnimky by nemalo mať negatívny vplyv na inovácie.

               Nástrojom je podľa smernice 2011/65/EÚ delegovaná smernica, ktorá spĺňa najmä príslušné požiadavky článku 5 ods. 1 písm. a) uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a zosúladiť ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS a v nej stanoveným postupom na prispôsobenie príloh III a IV vedeckému a technickému pokroku umožnia špecifické použitia látok, ktorých používanie je inak zakázané.

               Delegovaná smernica nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 13. 12. 2021

               ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie ortuti v iných nízkotlakových výbojkách

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  10
               , a najmä na jej článok 5 ods. 1 písm. a),

               keďže:

               (1)Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali nebezpečné látky uvedené v prílohe II k danej smernici. Toto obmedzenie sa nevzťahuje na určité vyňaté použitia vymenované v prílohe III k uvedenej smernici.

               (2)Kategórie elektrických a elektronických zariadení, na ktoré sa vzťahuje smernica 2011/65/EÚ, sú uvedené v prílohe I k danej smernici.

               (3)Ortuť je obmedzovanou látkou uvedenou v prílohe II k smernici 2011/65/EÚ.

               (4)Komisia rozhodnutím 2010/571/EÚ
                  11
                okrem iného udelila výnimku na používanie ortuti v iných nízkotlakových výbojkách (ďalej len „výnimka“), ktorá je teraz uvedená ako výnimka v bode 4 a) v prílohe III k smernici 2011/65/EÚ. Platnosť výnimky mala uplynúť 21. júla 2016 v súlade s článkom 5 ods. 2 druhým pododsekom písm. a) uvedenej smernice.

               (5)Ortuť sa používa v nízkotlakových výbojkách na výrobu ultrafialového svetla používaného na ultrafialovú germicídnu alebo bakteriálnu dezinfekciu a/alebo čistenie vzduchu, vody a povrchov.

               (6)Komisii boli 19. decembra 2014 a 15. januára 2015 doručené dve žiadosti o predĺženie platnosti výnimky (ďalej len „žiadosť o predĺženie platnosti“). Žiadosti boli teda podané v rámci lehoty stanovenej v článku 5 ods. 5 smernice 2011/65/EÚ, pričom jedna z nich bola aktualizovaná obnovenou žiadosťou 20. januára 2020. V súlade s článkom 5 ods. 5 smernice 2011/65/EÚ výnimka naďalej platí až do prijatia rozhodnutia týkajúceho sa žiadosti o jej predĺženie.

               (7)V hodnotení žiadosti o predĺženie platnosti, v ktorom sa zohľadnila dostupnosť náhrad a sociálno-ekonomický vplyv náhrady, sa dospelo k záveru, že odstránenie ortuti v rámci príslušných použití alebo jej náhrada látkou s porovnateľnými vlastnosťami je v súčasnosti z technického hľadiska neuskutočniteľná. V hodnotení sa ďalej dospelo k záveru, že súčasný rozsah výnimky možno zúžiť na nízkotlakové výbojky, ktoré nie sú potiahnuté fosforom a vyžarujú svetlo v ultrafialovom pásme. Súčasťou hodnotenia boli v súlade s článkom 5 ods. 7 smernice 2011/65/EÚ konzultácie so zainteresovanými stranami. Pripomienky doručené počas týchto konzultácií boli sprístupnené verejnosti na osobitnej webovej stránke.

               (8)Táto výnimka je v súlade s nariadením Európskeho parlamentu a Rady (ES) č. 1907/2006
                  12
               , a teda sa ňou neoslabuje ochrana životného prostredia a zdravia stanovená v uvedenom nariadení.

               (9)Preto je vhodné udeliť predĺženie platnosti výnimky s revidovaným znením, ktorým sa stanovuje obmedzený rozsah výnimky, a to na obdobie maximálne piatich rokov, v súlade s článkom 5 ods. 2 prvým pododsekom smernice 2011/65/EÚ. V súlade s článkom 5 ods. 6 smernice 2011/65/EÚ by sa mal pre súčasnú výnimku uvedenú v bode 4 a) stanoviť dátum uplynutia platnosti 12 mesiacov. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie predmetnej výnimky malo negatívny vplyv na inovácie.

               (10)Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty prijmú a uverejnia najneskôr do [posledného dňa šiesteho mesiaca odo dňa nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie uvedených ustanovení.

               Tieto ustanovenia uplatňujú od [posledného dňa šiesteho mesiaca odo dňa nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 13. 12. 2021

                     Za Komisiu

                     predsedníčka
                     Ursula VON DER LEYEN

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam je k dispozícii na tejto stránke:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin
                   a http://rohs.exemptions.oeko.info/fileadmin/user_upload/
                     RoHS_Pack_9/Exemption_4_a_/Lighting_Europe /4a_LE_RoHS_Exemption_Req__Final.pdf.

                     (5)

                        Záverečná správa o štúdii je k dispozícii na stránke
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konzultačné obdobie: od 21. augusta 2015 do 16. októbra 2015,,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_ Lamps_SEA_20190729_Final.pdf
                  .

                     (8)

                     https://ec.europa.eu/environment/waste/rohs_eee/studies_rohs1_en.htm
                     .

                     (9)

                        Zoznam požadovaných administratívnych krokov sa nachádza na
                  webovej stránke Komisie
                  . Aktuálny procedurálny stav každého návrhu delegovaného aktu možno zistiť v Medziinštitucionálnom registri delegovaných aktov na stránke
                  https://webgate.ec.europa.eu/regdel/#/home
                  .

                     (10)

                        Ú. v. EÚ L 174, 1.7.2011, s. 88.

                     (11)

                        Rozhodnutie Komisie 2010/571/EÚ z 24. septembra 2010, ktorým sa na účely prispôsobenia vedecko-technickému pokroku mení a dopĺňa príloha k smernici Európskeho parlamentu a Rady 2002/95/ES, pokiaľ ide o výnimky pre použitie olova, ortuti, kadmia, šesťmocného chrómu, polybromovaných bifenylov alebo polybromovaných difenyléterov (Ú. v. EÚ L 251, 25.9.2010, s. 28).

                     (12)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               V prílohe III k smernici 2011/65/EÚ sa záznam 4 a) nahrádza takto:

                        Vyňatie

                        Rozsah a obdobie platnosti

                        „4 a)

                        Ortuť v iných nízkotlakových výbojkách s obsahom najviac (na svetelný zdroj): 15 mg

                        Platí do [Úrad pre publikácie: 12 mesiacov od uverejnenia delegovanej smernice v Úradnom vestníku EÚ]

                        4 a) I

                        Ortuť v nízkotlakových výbojkách nepotiahnutých fosforom, pri ktorých použití sa vyžaduje, aby bol hlavný rozsah spektrálneho výkonu svetelného zdroja v ultrafialovom spektre: možno použiť do 15 mg ortuti na svetelný zdroj

                        Platí do [Úrad pre publikácie: 5 rokov od uverejnenia delegovanej smernice v Úradnom vestníku EÚ]“


title: DELEGOVANÁ SMERNICA KOMISIE (EÚ) / ktorou sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku na používanie ortuti v jednopäticových (kompaktných) žiarivkách na všeobecné účely osvetlenia

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS“). Zmena sa týka špecifikovaných použití, pri ktorých je ortuť prítomná v jednopäticových (kompaktných) žiarivkách na všeobecné účely osvetlenia.

               Smernicou RoHS sa obmedzuje používanie určitých nebezpečných látok v elektrických a elektronických zariadeniach, ako sa stanovuje v článku 4. V súčasnosti je obmedzené používanie desiatich látok, ktoré sú uvedené v prílohe II k smernici: olovo, ortuť, kadmium, šesťmocný chróm, polybrómované bifenyly (PBB), polybrómované difenylétery (PBDE), bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP). V prílohách III a IV sa uvádzajú materiály a komponenty EEZ na špecifické používanie, na ktoré sa obmedzenia týkajúce sa látok stanovené v článku 4 ods. 1 nevzťahujú.

               V článku 5 smernice sa stanovuje, že prílohy III a IV sa prispôsobujú vedeckému a technickému pokroku, pričom súčasťou tohto prispôsobenia môže byť udeľovanie, predlžovanie platnosti alebo odnímanie výnimiek. Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006 (ďalej len „nariadenie REACH“)
                  2
                a pokiaľ je splnená ktorákoľvek z týchto podmienok: i) odstránenie alebo nahradenie látky zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné; ii) nie je zabezpečená spoľahlivosť náhrad; iii) celkové negatívne vplyvy na životné prostredie, zdravie a bezpečnosť spotrebiteľov spôsobené nahradením látky pravdepodobne prevážia nad celkovými prínosmi, ktoré z daného nahradenia vyplývajú pre životné prostredie, zdravie a bezpečnosť spotrebiteľov.

               Rozhodnutia o výnimkách a trvaní ich platnosti okrem toho musia zohľadňovať dostupnosť náhrad a sociálno-ekonomický vplyv nahradenia. V rozhodnutiach o trvaní platnosti výnimiek sa musí prihliadať na ich prípadný vplyv na inovácie. Ak je to vhodné, celkový vplyv výnimky sa musí posudzovať na báze životného cyklu.

               V článku 5 ods. 1 sa takisto uvádza, že na zaradenie materiálov a komponentov EEZ na špecifické používanie do zoznamov v prílohách III a IV alebo v prípade potreby na ich vypustenie z týchto zoznamov musí Komisia prijať jednotlivé delegované akty. V článku 5 ods. 3 a prílohe V sa opisuje postup predkladania žiadostí týkajúcich sa výnimiek.

               2.KONZULTÁCIE PRED PRIJATÍM AKTU

               Komisia dostáva od hospodárskych subjektov žiadosti
                  3
                o udelenie alebo predĺženie platnosti výnimiek podľa článku 5 ods. 3 a prílohy V k smernici RoHS.

               V položkách 1 a) až 1 e) súčasnej výnimky 1 v prílohe III sa povoľuje používanie ortuti v jednopäticových (kompaktných) žiarivkách s obsahom najviac (na výbojový zdroj):

               1 a) na všeobecné účely osvetlenia < 30 W: 2,5 mg;

               1 b) na všeobecné účely osvetlenia ≥ 30 W a < 50 W: 3,5 mg;

               1 c) na všeobecné účely osvetlenia ≥ 50 W a < 150 W: 5 mg;

               1 d) na všeobecné účely osvetlenia ≥ 150 W: 15 mg;

               1 e) pre žiarivky kruhového alebo štvorcového tvaru s priemerom trubice ≤ 17 mm na všeobecné účely osvetlenia: 7 mg.

               V decembri 2014 a januári 2015 boli Komisii doručené dve žiadosti o predĺženie platnosti príslušných položiek tejto výnimky. Jedna zo žiadostí bola obnovená v januári 2020 a boli v nej uvedené doplňujúce informácie. Žiadatelia v podstate tvrdili, že nie sú k dispozícii náhrady za žiadne z použití, ktorých sa uvedená výnimka týka. Jeden žiadateľ uviedol, že napriek rastúcej dostupnosti alternatív v podobe bezortuťových svetelných emisných diód (LED) na trhu EÚ nemôžu tieto alternatívy vždy slúžiť ako plne kompatibilná náhrada širokej škály kompaktných žiariviek pre spotrebiteľov a profesionálnych koncových používateľov. Druhý žiadateľ argumentoval podobným spôsobom
                  4
               .

               V súlade s požiadavkami smernice RoHS (článok 5 ods. 5 druhý pododsek) zostáva výnimka v platnosti, až kým Komisia nevydá rozhodnutie týkajúce sa žiadosti o predĺženie jej platnosti.

               S cieľom zhodnotiť žiadosti o predĺženie platnosti tejto výnimky začala Komisia najprv v júni 2015 štúdiu
                  5
               , ktorá bola dokončená v roku 2016 a v rámci ktorej sa malo vykonať požadované technické a vedecké posúdenie, pričom jej súčasťou boli osemtýždňové online konzultácie so zainteresovanými stranami
                  6
               . V nadväznosti na túto štúdiu, v ktorej sa posudzovali rozsiahle technické a vedecké údaje a prijaté príspevky, Komisia uskutočnila dve doplňujúce štúdie/aktualizácie vrátane zapojenia zainteresovaných strán. Štúdia uverejnená v roku 2019
                  7
                bola zameraná na sociálno-ekonomické posúdenie a dostupnosť náhrad, zatiaľ čo aktualizácia obsahujúca najnovšie údaje a modelovanie sa vykonala v roku 2020
                  8
               . Záverečné správy o štúdii a o aktualizácii sociálno-ekonomického posúdenia boli uverejnené
                  9
                a oznámené zainteresovaným stranám.

               Komisia uskutočnila konzultácie so skupinou expertov z členských štátov pre delegované akty podľa smernice RoHS na stretnutí expertov 1. septembra 2016, 29. októbra 2018 a 21. októbra 2019. Komisia v júli 2020 písomne informovala skupinu expertov členských štátov o sociálno-ekonomickej aktualizácii na rok 2020 a dostala pozície členských štátov k navrhovanému postupu. Vykonala všetky potrebné procesné kroky týkajúce sa žiadostí o výnimky z obmedzenia používania látky podľa článku 5 ods. 3 až 7
                  10
               . Všetky činnosti boli oznámené Rade aj Európskemu parlamentu.

               V správach o podporných štúdiách sa zdôraznili tieto technické informácie a posúdenie:

               ·V štúdii z rokov 2015 – 2016 sa dospelo k záveru, že na trhu Európskej únie sú dostupné spoľahlivé bezortuťové náhrady. Štúdia poskytla dostatok dôkazov o tom, že nahradenie ortuti v kategóriách svetelných zdrojov, na ktoré sa vzťahuje výnimka, je vedecky a technicky uskutočniteľné.

               ·Aktualizácie štúdií z rokov 2019 a 2020 sa zameriavali na dostupnosť náhrad a sociálno-ekonomický vplyv nahradenia. Vyplynulo z nich, že celkové náklady na nahradenie do veľkej miery závisia od podielu svetelných zdrojov, ktoré sú na trhu dostupné ako náhrady, a že náklady na nahradenie by sa relatívne rýchlo vykompenzovali prínosmi, ktoré by vygenerovali súvisiace úspory energie. Z aktualizácie sociálno-ekonomického posúdenia z roku 2020 vyplynulo, že nahradenie posudzovaných kategórií svetelných zdrojov alternatívami v podobe LED by celkovo znamenalo, že by sa na trh Európskej únie neumiestnilo 2 882 kg ortuti vo svetelných zdrojoch
                  11
               . Predčasná tvorba elektronického odpadu spôsobená potrebou zmeny zapojenia a výmeny svetelných zdrojov v prípade určitých kategórií svetelných zdrojov by sa vykompenzovala jednak zamedzením používania ortuti v budúcnosti a jednak vytvorením značných úspor energie.

               Možno teda konštatovať, že vedecké a technické posúdenia vrátane konzultácií so zainteresovanými stranami podrobne ukázali, že nie je splnené žiadne z kritérií na udelenie výnimky v súvislosti s výnimkou 1 a) až e). V posúdeniach sa konkrétne dospelo k záveru, že alternatívy bez obsahu ortuti sú už k dispozícii. Dostupnosť náhrad bola ďalej zdokumentovaná a výpočty založené na týchto dôkazoch o sociálno-ekonomických dôsledkoch nahradenia ortuti ukázali, že vedú k celkovým
                  12
                úsporám a celkovým prínosom z hľadiska životného prostredia, zdravia a bezpečnosti spotrebiteľov. Sociálno-ekonomická analýza si nevyžadovala prechodné obdobie.

               V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, ktoré slúžilo na získanie spätnej väzby verejnosti. Počas konzultácií o návrhu aktu bolo doručených 12 príspevkov od občanov. Vznesené otázky sa posúdili a zmena návrhu sa nepovažovala za potrebnú.

               3.PRÁVNE PRVKY DELEGOVANÉHO AKTU

               Na základe článku 5 ods. 1 sa delegovanou smernicou odníma výnimka 1 a) až e) uvedená v prílohe III k smernici 2011/65/EÚ v súvislosti s používaním ortuti v špecifikovaných použitiach v prípade svetelných zdrojov využívajúcich ortuť.

               Komisia vo svojom posúdení na základe podporných štúdií a konzultácií dospela k záveru, že žiadosť o výnimku nespĺňa ani jedno z kritérií stanovených v článku 5 ods. 1 písm. a) smernice RoHS, ktoré odôvodňuje predĺženie platnosti výnimky. Nahradenie ortuti v kategóriách svetelných zdrojov, na ktoré sa vzťahuje táto výnimka, spoľahlivými náhradami, je z vedeckého a technického hľadiska uskutočniteľné a boli predložené dôkazy o tom, že celkový vplyv nahradenia na životné prostredie a zdravie a bezpečnosť spotrebiteľov značne prevažuje nad akýmikoľvek negatívnymi vplyvmi. Nahradenie by predovšetkým znamenalo nielen to, že by sa zabránilo umiestňovaniu značného množstva ortuti na trh EÚ, ale zároveň by viedlo k úsporám energie a poskytlo by ďalší stimul pre inovácie
                  13
               . Stručne povedané, podmienky na udelenie výnimky už nie sú splnené a položky 1 a) až e) sa musia vypustiť v súlade s článkom 5 ods. 1 písm. b).

               Dátum uplynutia platnosti tejto výnimky je stanovený v súlade s článkom 5 ods. 6 smernice RoHS, v ktorom sa stanovuje, že v prípade odňatia výnimky jej platnosť uplynie najskôr 12 mesiacov a najneskôr 18 mesiacov od dátumu uvedeného rozhodnutia. V tomto prípade sa stanoví najskorší dátum uplynutia platnosti 12 mesiacov. Neexistujú žiadne praktické okolnosti, ktoré by si vyžadovali dlhšie prechodné obdobie.

               Právnym nástrojom je delegovaná smernica, čo je v súlade so splnomocňujúcim právnym aktom, teda smernicou 2011/65/EÚ, najmä s delegovaním právomoci stanoveným v článku 5 ods. 1 a článku 20 uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a zosúladiť ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS a v nej stanoveným postupom na prispôsobenie príloh III a IV vedeckému a technickému pokroku odníme výnimka udelená na špecifické použitia látok, ktorých používanie je inak zakázané.

               Delegovaná smernica nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 13. 12. 2021

               ktorou sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku na používanie ortuti v jednopäticových (kompaktných) žiarivkách na všeobecné účely osvetlenia

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  14
               , a najmä na jej článok 5 ods. 1 písm. b),

               keďže:

               (1)Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali nebezpečné látky vymenované v prílohe II k uvedenej smernici. Toto obmedzenie sa nevzťahuje na určité vyňaté použitia vymenované v prílohe III k uvedenej smernici.

               (2)Kategórie elektrických a elektronických zariadení, na ktoré sa smernica 2011/65/EÚ vzťahuje, sú vymenované v prílohe I k uvedenej smernici.

               (3)Ortuť je obmedzovanou látkou uvedenou v prílohe II k smernici 2011/65/EÚ.

               (4)Rozhodnutím 2010/571/EÚ
                  15
                Komisia okrem iného udelila výnimku na používanie ortuti v jednopäticových (kompaktných) žiarivkách na všeobecné účely osvetlenia (ďalej len „výnimka“), ktorá sa teraz uvádza ako výnimka 1 a), 1 b), 1 c), 1 d) a 1 e) v prílohe III k smernici 2011/65/EÚ. Platnosť výnimky mala uplynúť 21. júla 2016 v súlade s článkom 5 ods. 2 druhým pododsekom písm. a) uvedenej smernice.

               (5)Ortuť sa používa v jednopäticových (kompaktných) žiarivkách na produkciu ultrafialového svetla, ktoré sa potom premení na viditeľné svetlo fluorescenčným povlakom na žiarovke.

               (6)Komisii boli 19. decembra 2014 a 15. januára 2015, teda v rámci lehoty stanovenej v článku 5 ods. 5 smernice 2011/65/EÚ, doručené dve žiadosti o predĺženie platnosti výnimky (ďalej len „žiadosť o predĺženie platnosti“), pričom jedna z nich bola aktualizovaná obnovenou žiadosťou 20. januára 2020. V súlade s článkom 5 ods. 5 druhým pododsekom smernice 2011/65/EÚ výnimka platí až do prijatia rozhodnutia týkajúceho sa žiadosti o predĺženie jej platnosti.

               (7)V hodnotení žiadostí o predĺženie platnosti, v ktorom sa zohľadnila dostupnosť náhrad a sociálno-ekonomický vplyv náhrad, sa dospelo k záveru, že dostatočne spoľahlivé bezortuťové náhrady pre typy svetelných zdrojov, na ktoré sa vzťahuje výnimka, sú už široko dostupné a že nahradenie ortuti v týchto svetelných zdrojoch je vedecky a technicky uskutočniteľné. Okrem toho sa v uvedenom hodnotení dospelo k záveru, že prínosy nahradenia jasne prevážia nad akýmkoľvek negatívnym vplyvom.

               (8)Súčasťou hodnotenia žiadostí o predĺženie platnosti výnimky boli v súlade s článkom 5 ods. 7 smernice 2011/65/EÚ konzultácie so zainteresovanými stranami. Pripomienky doručené počas týchto konzultácií boli sprístupnené verejnosti na osobitnom webovom sídle.

               (9)Keďže podmienky stanovené v článku 5 ods. 1 písm. a) smernice 2011/65/EÚ už nie sú splnené, žiadosť o predĺženie platnosti výnimky by sa mala zamietnuť.

               (10)Dátum uplynutia platnosti výnimky by sa mal stanoviť v súlade s článkom 5 ods. 6 uvedenej smernice. Mal by sa stanoviť najskorší možný dátum 12 mesiacov od rozhodnutia Komisie o odňatí výnimky vzhľadom na to, že neexistujú žiadne praktické okolnosti, ktoré by odôvodňovali dlhší čas uplynutia platnosti, najmä vzhľadom na to, že na mnohé predmetné svetelné zdroje sa vzťahuje aj nariadenie Komisie (EÚ) 2019/2020, v ktorom sa stanovujú minimálne požiadavky na energetickú účinnosť, ktoré sa majú dodržiavať, aby sa výrobky mohli uviesť na trh, čo bude znamenať, že tieto svetelné zdroje sa de facto nebudú od 1. septembra 2021 uvádzať na trh.

               (11)Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty najneskôr do [posledného dňa šiesteho mesiaca odo dňa nadobudnutia účinnosti tejto smernice] prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie uvedených ustanovení.

               Tieto ustanovenia musia uplatňovať od [posledného dňa šiesteho mesiaca odo dňa nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 13. 12. 2021

                     Za Komisiu

                     predsedníčka
                     Ursula VON DER LEYEN

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/index.php?id=229
                  .

                     (5)

                        Záverečná správa o štúdii:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konzultačné obdobie: od 21. augusta 2015 do 16. októbra 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf
                  .

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , od strany 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Zoznam požadovaných administratívnych krokov sa nachádza na
                  webovom sídle Komisie
                  . Aktuálny procedurálny stav jednotlivých návrhov delegovaných aktov možno zistiť v Medziinštitucionálnom registri delegovaných aktov na webovom sídle
                  https://webgate.ec.europa.eu/regdel/#/home
                  .

                     (11)

                        Aktualizácia sociálno-ekonomického posúdenia z roku 2020 sa týkala kompaktných žiariviek bez integrovaného ovládacieho zariadenia (CFLni), lineárnych žiariviek s priemerom trubice 9 – 17 mm (napr. T5) a 17 – 28 mm (napr. T8).

                     (12)

                        Idem.

                     (13)

                        Na výrobky, ktorých sa to týka, sa vzťahuje aj nariadenie Komisie (EÚ) 2019/2020 z 1. októbra 2019, ktorým sa stanovujú požiadavky na ekodizajn svetelných zdrojov a samostatných ovládacích zariadení, ktoré sa uplatňuje od 1. septembra 2021. Na rozdiel od smernice 2011/65/EÚ sa v právnych predpisoch o ekodizajne neobmedzujú látky vo výrobkoch, ale stanovujú sa požiadavky na energetickú účinnosť, ktoré sa majú dodržiavať pri uvádzaní výrobkov na trh. Kompaktné žiarivky s integrovaným ovládacím zariadením (CFLi) sa de facto nebudú od 1. septembra 2021 uvádzať na trh z dôvodu ich nesúladu s týmito požiadavkami na energetickú účinnosť. V nariadení Komisie (EÚ) 2019/2020 sa uvádza, že ortuť predstavuje významný environmentálny aspekt v životnom cykle svetelného zdroja, ale uznáva sa, že používanie nebezpečných látok vrátane ortuti v svetelných zdrojoch upravuje smernica 2011/65/EÚ.

                     (14)

                        Ú. v. EÚ L 174, 1.7.2011, s. 88.

                     (15)

                        Rozhodnutie Komisie 2010/571/EÚ z 24. septembra 2010, ktorým sa na účely prispôsobenia vedecko-technickému pokroku mení a dopĺňa príloha k smernici Európskeho parlamentu a Rady 2002/95/ES, pokiaľ ide o výnimky pre použitie olova, ortuti, kadmia, šesťmocného chrómu, polybromovaných bifenylov alebo polybromovaných difenyléterov (Ú. v. EÚ L 251, 25.9.2010, s. 28).

    ---documentbreak---

               PRÍLOHA

               V prílohe III k smernici 2011/65/EÚ sa položky 1, 1 a), 1 b), 1 c), 1 d) a 1 e) nahrádzajú takto:

                        Vyňatie

                        Rozsah a obdobie platnosti

                        „1

                        Ortuť v jednopäticových (kompaktných) žiarivkách s obsahom najviac (na výbojový zdroj):

                        1 a)

                        na všeobecné účely osvetlenia < 30 W: 2,5 mg

                        Platí do [Úrad pre publikácie: 12 mesiacov po uverejnení delegovanej smernice v úradnom vestníku]

                        1 b)

                        na všeobecné účely osvetlenia ≥ 30 W a < 50 W: 3,5 mg

                        Platí do [Úrad pre publikácie: 12 mesiacov po uverejnení delegovanej smernice v úradnom vestníku]

                        1 c)

                        na všeobecné účely osvetlenia ≥ 50 W a < 150 W: 5 mg

                        Platí do [Úrad pre publikácie: 12 mesiacov po uverejnení delegovanej smernice v úradnom vestníku]

                        1 d)

                        na všeobecné účely osvetlenia ≥ 150 W: 15 mg

                        Platí do [Úrad pre publikácie: 12 mesiacov po uverejnení delegovanej smernice v úradnom vestníku]

                        1 e)

                        pre žiarivky kruhového alebo štvorcového tvaru s priemerom trubice ≤ 17 mm na všeobecné účely osvetlenia: 5 mg

                        Platí do [Úrad pre publikácie: 12 mesiacov po uverejnení delegovanej smernice v úradnom vestníku]“


title: DELEGOVANÁ SMERNICA KOMISIE (EÚ) / ktorou sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku na používanie ortuti v iných vysokotlakových sodíkových výbojkách na všeobecné účely osvetlenia

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS“). Zmena sa týka výnimky pre špecifikované použitia, pri ktorých je ortuť prítomná v iných vysokotlakových sodíkových výbojkách na všeobecné účely osvetlenia.

               Smernicou RoHS sa obmedzuje používanie určitých nebezpečných látok v elektrických a elektronických zariadeniach, ako sa stanovuje v článku 4. V súčasnosti je obmedzené používanie desiatich látok, ktoré sú uvedené v prílohe II k smernici RoHS: olovo, ortuť, kadmium, šesťmocný chróm, polybrómované bifenyly (PBB), polybrómované difenylétery (PBDE), bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP). V prílohách III a IV sa uvádzajú materiály a komponenty EEZ na špecifické používanie, na ktoré sa obmedzenia týkajúce sa látok stanovené v článku 4 ods. 1 nevzťahujú.

               V článku 5 smernice sa stanovuje, že prílohy III a IV sa prispôsobujú vedeckému a technickému pokroku, pričom súčasťou tohto prispôsobenia môže byť udeľovanie, predlžovanie a odnímanie výnimiek. Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006 (ďalej len „nariadenie REACH“)
                  2
                a pokiaľ je splnená ktorákoľvek z týchto podmienok: i) ich odstránenie alebo nahradenie zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné; ii) nie je zabezpečená spoľahlivosť náhrad; iii) celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad celkovými prínosmi, ktoré z daného nahradenia vyplývajú pre životné prostredie, zdravie a bezpečnosť spotrebiteľov.

               Rozhodnutia o výnimkách a trvaní ich platnosti okrem toho musia zohľadňovať dostupnosť náhrad a sociálno-ekonomický vplyv nahradenia. V rozhodnutiach o trvaní platnosti výnimiek sa musí prihliadať aj na ich prípadný vplyv na inovácie. Ak je to vhodné, celkový vplyv výnimky sa musí posudzovať na báze životného cyklu.

               V článku 5 ods. 1 písm. a) sa okrem toho stanovuje, že na účely zaradenia materiálov a komponentov EEZ na špecifické používanie do zoznamov v prílohách III a IV musí Komisia prijať jednotlivé delegované akty. V článku 5 ods. 3 a prílohe V sa opisuje postup predkladania žiadostí týkajúcich sa výnimiek.

               2.KONZULTÁCIE PRED PRIJATÍM AKTU

               Komisia dostáva od hospodárskych subjektov žiadosti
                  3
                o udelenie alebo predĺženie platnosti výnimiek podľa článku 5 ods. 3 a prílohy V k smernici RoHS.

               V súčasnej výnimke 4 c) v prílohe III sa povoľuje používanie ortuti v iných vysokotlakových sodíkových výbojkách na všeobecné účely osvetlenia s obsahom najviac (na výbojový zdroj): 4 c) I P ≤ 155 W: 25 mg, 4 c) II 155 W < P ≤ 405 W: 30 mg, 4 c) III P > 405 W: 40 mg.

               V januári 2015 bola Komisii doručená jedna žiadosť o predĺženie platnosti tejto výnimky. Žiadatelia v podstate tvrdili, že nie sú k dispozícii náhrady pre použitia, na ktoré sa vzťahuje uvedená výnimka, keďže zníženie obsahu ortuti alebo jej vynechanie v týchto svetelných zdrojoch vedie k strate účinnosti
                  4
               . V januári 2020 predložili tí istí žiadatelia aktualizovanú žiadosť, ktorá v porovnaní so žiadosťou z roku 2015 obsahovala aj zníženie obsahu ortuti. V súlade s požiadavkami smernice RoHS (článok 5 ods. 5 druhý pododsek) zostáva výnimka v platnosti, až kým Komisia neprijme rozhodnutie týkajúce sa žiadosti o predĺženie jej platnosti.

               S cieľom zhodnotiť žiadosť o predĺženie platnosti tejto výnimky začala Komisia v júni 2015 štúdiu
                  5
               , ktorá bola dokončená v roku 2016 a v rámci ktorej sa malo vykonať požadované technické a vedecké posúdenie, pričom jej súčasťou boli osemtýždňové online konzultácie so zainteresovanými stranami
                  6
               . V nadväznosti na túto štúdiu, v ktorej sa posudzovali rozsiahle technické a vedecké údaje a prijaté príspevky, ako sa uvádza v správe o štúdii, Komisia uskutočnila dve doplňujúce štúdie/aktualizácie vrátane zapojenia zainteresovaných strán. Štúdia uverejnená v roku 2019
                  7
                bola zameraná na sociálno-ekonomické posúdenie a dostupnosť náhrad, zatiaľ čo aktualizácia obsahujúca najnovšie údaje a modelovanie sa vykonala v roku 2020
                  8
               . Boli uverejnené záverečné správy o štúdii a o aktualizáciách sociálno-ekonomického posúdenia
                  9
                a oznámené zainteresovaným stranám.

               Počas stretnutí expertov 1. septembra 2016, 29. októbra 2018 a 21. októbra 2019 Komisia konzultovala s expertnou skupinou členských štátov pre delegované akty podľa smernice RoHS, aby získala ich názory na navrhovaný postup v súlade so závermi hodnotení. Vykonala všetky potrebné procesné kroky týkajúce sa výnimiek z obmedzenia používania látky podľa článku 5 ods. 3 až 7
                  10
               . Všetky činnosti boli oznámené Rade aj Európskemu parlamentu.

               V záverečných správach sa zdôraznilo, že:

               ·na systémovej úrovni sú k dispozícii bezortuťové náhrady [na použitie v nových svietidlách so svetelnými emisnými diódami (LED)], ale takéto náhrady nie sú kompatibilné ako náhrady v existujúcich vysokotlakových sodíkových výbojkách (náhrada komponentov). Skoršie vyraďovanie vysokotlakových sodíkových výbojok môže preto viesť skoršiemu ukončeniu životnosti existujúcich svietidiel s vysokotlakovými sodíkovými výbojkami a k celkovým environmentálnym nevýhodám. Takisto sa dospelo k záveru, že je stále potrebný čas na vývoj dostatočných alternatív, čo je dôvod, prečo sa odporúčalo predĺženie platnosti výnimky na maximálne obdobie ďalších piatich rokov.

               ·Vysokotlakové sodíkové výbojky, ktoré majú v porovnaní so súčasnými úrovňami znížený obsah ortuti, sú dostupné v rôznych tvaroch a s rôznym výkonom. Platnosť výnimky by sa preto mala predĺžiť so zníženým obsahom ortuti.

               Na záver možno konštatovať, že vo vedeckých a technických posúdeniach vrátane konzultácií so zainteresovanými stranami bolo podrobne uvedené, že kritériá na udelenie výnimky sú v súvislosti s položkami I až III výnimky 4 c) naďalej splnené. Výsledky hodnotenia takisto ukázali, že v súlade s článkom 5 smernice 2011/65/EÚ by sa predĺžením platnosti tejto výnimky so zníženým obsahom ortuti neoslabila ochrana životného prostredia a zdravia stanovená v nariadení REACH.

               V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, ktoré slúžilo na získanie spätnej väzby verejnosti. Počas konzultácií o návrhu aktu boli doručené tri príspevky. Vznesené otázky sa posúdili a zmena návrhu sa nepovažovala za potrebnú.

               3.PRÁVNE PRVKY DELEGOVANÉHO AKTU

               Delegovanou smernicou sa predlžuje platnosť položiek I až III výnimky 4 c) v prílohe III k smernici 2011/65/EÚ na používanie ortuti v iných vysokotlakových sodíkových výbojkách na všeobecné účely osvetlenia. Obsah ortuti povolený v špecifikovaných použitiach sa znižuje tak, aby zodpovedal technickému pokroku pre konkrétne typy svetelných zdrojov.

               Komisia vo svojom posúdení na základe podporných štúdií a konzultácií dospela k záveru, že žiadosť o výnimku spĺňa minimálne jedno z kritérií stanovených v článku 5 ods. 1 písm. a) smernice RoHS, ktoré odôvodňuje predĺženie platnosti výnimky: ortuť nemožno spoľahlivo nahradiť v kategóriách svetelných zdrojov, na ktoré sa vzťahuje táto výnimka.

               Stručne povedané, podmienky na udelenie výnimky sú splnené a platnosť položiek I a III výnimky 4 c) sa má predĺžiť. V posúdení sa takisto dospelo k záveru, že v dôsledku technického pokroku sa obsah ortuti povolený pre každú položku výnimky môže znížiť.

               Dátumy uplynutia platnosti tejto výnimky sú stanovené v súlade s článkom 5 ods. 2 prvým pododsekom. Ako vyplýva z hodnotenia, stav vývoja náhrad odôvodňuje predĺženie platnosti tejto výnimky na maximálne obdobie platnosti päť rokov. Obdobia platnosti výnimky by nemali mať nepriaznivý vplyv na inovácie.

               Právnym nástrojom je delegovaná smernica, čo je v súlade so splnomocňujúcim právnym aktom, konkrétne smernicou 2011/65/EÚ, s dôrazom na splnenie požiadaviek stanovených v jej článku 5 ods. 1 písm. a).

               Cieľom delegovanej smernice je prispieť k ochrane ľudského zdravia a životného prostredia a zosúladiť ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS a postupom na prispôsobenie príloh III a IV vedeckému a technickému pokroku umožní špecifické používanie látok, ktorých používanie je inak zakázané.

               Delegovaná smernica nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 13. 12. 2021

               ktorou sa na účely prispôsobenia technickému a vedeckému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku na používanie ortuti v iných vysokotlakových sodíkových výbojkách na všeobecné účely osvetlenia

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  11
               , a najmä na jej článok 5 ods. 1 písm. a),

               keďže:

               (1)Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali nebezpečné látky vymenované v prílohe II k uvedenej smernici. Toto obmedzenie sa nevzťahuje na určité vyňaté použitia vymenované v prílohe III k uvedenej smernici.

               (2)Kategórie elektrických a elektronických zariadení, na ktoré sa smernica 2011/65/EÚ vzťahuje, sú vymenované v prílohe I k uvedenej smernici.

               (3)Ortuť je obmedzovanou látkou uvedenou v prílohe II k smernici 2011/65/EÚ.

               (4)Rozhodnutím 2010/571/EÚ
                  12
                Komisia okrem iného udelila výnimku na používanie ortuti v iných vysokotlakových sodíkových výbojkách na všeobecné účely osvetlenia (ďalej len „výnimka“), ktorá sa teraz uvádza ako výnimka 4 c) položka I, výnimka 4 c) položka II a výnimka 4 c) položka III v prílohe III k smernici 2011/65/EÚ. Platnosť výnimky mala uplynúť 21. júla 2016 v súlade s článkom 5 ods. 2 druhým pododsekom písm. a) uvedenej smernice.

               (5)Ortuť sa používa vo vysokotlakových sodíkových výbojkách z dôvodu svetlej farby a podania farieb.

               (6)Komisii bola 15. januára 2015, teda v rámci lehoty stanovenej v článku 5 ods. 5 smernice 2011/65/EÚ, doručená žiadosť o predĺženie platnosti výnimky (ďalej len „žiadosť o predĺženie platnosti“), ktorá bola aktualizovaná o dodatočné informácie 20. januára 2020. V súlade s článkom 5 ods. 5 smernice 2011/65/EÚ výnimka platí až do prijatia rozhodnutia týkajúceho sa žiadosti o predĺženie jej platnosti.

               (7)V hodnotení žiadosti o predĺženie platnosti, v ktorom sa zohľadnili dostupnosť náhrad a sociálno-ekonomický vplyv nahradenia, sa dospelo k záveru, že nahradenie alebo odstránenie ortuti v príslušných použitiach je v súčasnosti technicky neuskutočniteľné. V hodnotení sa takisto dospelo k záveru, že obsah ortuti povolený v týchto špecifických použitiach by sa mal znížiť tak, aby zodpovedal zmenám na trhu so špecifickými typmi svetelných zdrojov. Súčasťou hodnotenia boli v súlade s článkom 5 ods. 7 smernice 2011/65/EÚ konzultácie so zainteresovanými stranami. Pripomienky doručené počas týchto konzultácií boli sprístupnené verejnosti na osobitnom webovom sídle.

               (8)Toto predĺženie platnosti výnimky je v súlade s nariadením Európskeho parlamentu a Rady (ES) č. 1907/2006
                  13
               , a teda sa ním neoslabuje ochrana životného prostredia a zdravia stanovená v uvedenom nariadení.

               (9)Preto je vhodné v súlade s článkom 5 ods. 2 prvým pododsekom uvedenej smernice predĺžiť platnosť výnimky v súvislosti s položkou I výnimky 4 c), položkou II výnimky 4 c) a položkou III výnimky 4 c) v prílohe III k smernici 2011/65/EÚ na maximálne obdobie piatich rokov, keďže v súčasnosti nie sú k dispozícii žiadne spoľahlivé náhrady. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie predmetnej výnimky malo nepriaznivý vplyv na inovácie.

               (10)Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty najneskôr do [posledného dňa šiesteho mesiaca odo dňa nadobudnutia účinnosti tejto smernice] prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie uvedených ustanovení.

               Tieto ustanovenia musia uplatňovať od [posledného dňa šiesteho mesiaca odo dňa nadobudnutia účinnosti tejto smernice + 1 deň].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 13. 12. 2021

                     Za Komisiu

                     predsedníčka
                     Ursula VON DER LEYEN

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_c__IIII_/
                  4c_LE_RoHS_Exemption_Req_Final.pdf
                  .

                     (5)

                        Záverečná správa o štúdii:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konzultačné obdobie: od 21. augusta 2015 do 16. októbra 2015, https://rohs.exemptions.oeko.info.

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf
                  .

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , začína na strane 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Zoznam požadovaných administratívnych krokov sa nachádza na
                  webovom sídle Komisie
                  . Aktuálny procedurálny stav každého návrhu delegovaného aktu možno zistiť v Medziinštitucionálnom registri delegovaných aktov na webovom sídle
                  https://webgate.ec.europa.eu/regdel/#/home
                  .

                     (11)

                        Ú. v. EÚ L 174, 1.7.2011, s. 88.

                     (12)

                        Rozhodnutie Komisie 2010/571/EÚ z 24. septembra 2010, ktorým sa na účely prispôsobenia vedecko-technickému pokroku mení a dopĺňa príloha k smernici Európskeho parlamentu a Rady 2002/95/ES, pokiaľ ide o výnimky pre použitie olova, ortuti, kadmia, šesťmocného chrómu, polybromovaných bifenylov alebo polybromovaných difenyléterov (Ú. v. EÚ L 251, 25.9.2010, s. 28).

                     (13)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               V prílohe III k smernici 2011/65/EÚ sa položky 4 c), 4 c) I, 4 c) II a 4 c) III nahrádzajú takto:

                        Vyňatie

                        Rozsah a obdobie platnosti

                        „4 c)

                        Ortuť v iných vysokotlakových sodíkových výbojkách na všeobecné účely osvetlenia s obsahom najviac (na výbojový zdroj):

                        4 c) I

                        P ≤ 155 W: 20 mg

                        Platí do [Úrad pre publikácie: 5 rokov po uverejnení delegovanej smernice v úradnom vestníku]

                        4 c) II

                        155 W < P ≤ 405 W: 25 mg

                        Platí do [Úrad pre publikácie: 5 rokov po uverejnení delegovanej smernice v úradnom vestníku]

                        4 c) III

                        P > 405 W: 25 mg

                        Platí do [Úrad pre publikácie: 5 rokov po uverejnení delegovanej smernice v úradnom vestníku]“